તા. 18 અને 19ના રોજનો સમય આપના માન-સન્માન, પ્રતિષ્ઠામાં વધારો કરશે. આ સમય બહાર હરવા-ફરવા તથા મનોરંજનમાં પસાર કરશો. પ્રણય પ્રસંગ માટે પણ દિવસ સફળ રહેશે. સમય આપના માટે સાનુકૂળ છે. આપને મનમાં સંતોષની લાગણી ઉદ્ભવશે. માનસિક અને બૌદ્ધિક રીતે આપ સક્ષમતા અનુભવશો. સરકારી કામકાજમાં સફળતા મળે. તા. 20 અને 21 દરમિયાન લાભની સ્થિતિમાં આવી જશો. નોકરિયાતોને તેમના કામની કદર રૂપે કોઈ પુરસ્કાર મળી શકે છે. આપની આવકમાં વધારો થશે જેના કારણે જૂનું ઋણ ચુકવી શકશો. નોકર, ચાકર, વાહન અને ભૌતિક સુખ સાધનોમાં વધારો થશે વીમા, શેર અને બેંકના કાર્યોમાં આપ વ્યસ્ત રહેશો. આ સમય દરમિયાન કરેલ લાંબો પ્રવાસ આપના માટે લાભદાયી રહેશે. તા. 22 અને તા. 23 દરમિયાન બારમે ચંદ્ર હોવાના કારણે છુપા શત્રુ આપની વિરુદ્ધ ષડયંત્ર કરશે. આપની પીઠ પાછળ આપની નિંદા થઇ શકે છે. આ તબક્કો માનસિક તણાવવાળો રહેશે. જીવનસાથી તથા પરિવાર સાથે નિરર્થક દલીલ ટાળવી. જે ચીજથી આપ દૂર રહેવા માંગતા હશો તેનો જ આપને સામનો થશે. તા. 24ના રોજનો દિવસ સારો રહેશે. તણાવમાંથી મુક્તિ મેળવશો.